Spanje of Nederland? Bekendes kies hul gunstelinge | SARIE
Spanje of Nederland? Bekendes kies hul gunstelinge	deur admin
Die veelbesproke seekat, Paul, wat tot dusver elke keer die wenner in elkeen van Duitsland se wedstryde korrek voorspel het, het vir Spanje as die kampioen van die 2010 Wêreldbeker gekies. Sy kos word in 2 bakke, elk met ‘n vlag van die spanne wat teen mekaar te staan kom, gesit en hy kies dan ‘n happie uit die ‘wenner’ se bak – dié keer uit die bakkie met Spanje se vlag daarop. En sy voorspelling vir derde plek: Duitsland.
Maar Mani, die 13-jaar oue parkiet in Singapoer, het oranje gestem. Hy het self sterstatus bereik deur die 4 spanne in die kwarteindrondte korrek te voorspel.
Model en voormalige FHM Sexyste Vrou, Lee-Ann Liebenberg, maak geen geheim van waar haar lojaliteite lê nie.Só sê sy op haar Twitter-blad: “Spaaaaaaaaaaain!!!”
Olimpiese swemmer, Roland Schoeman, skree: “Viva Espagne Viva”
Sanger Koos Kombuis deel ‘n grappie op sy Twitter-blad: Translate into German: “The rain in Spain falls mainly on the plain.”
Skrywer Paulo Coelho
Steve Hofmeyr. Hy twiet só: “Ek gaan met vakansie! Hoop Holland wen.”
Victor Matfield: “At last!!! One of the teams I supported won. Go the Dutch!!!!!!!” Dit lyk of Christi Panagio in die Nederlandse kamp speel. “einj kleine Nejderland hat eijn grote Brazil kapoet-gemaken……” Ook Heinz Winckler.
EN DIE DRAADSITTERS IS…
Chris Chameleon: “Hup… Hup… Ole!”
Helen Zille het tussen al die Wêreldbeker-aksie ‘n kans gekry om vir die supermodel Naomi Campbell te ontmoet (of Naomi vir Helen?!). Hoe ookal, Zille sê Naomi is gek oor die Kaap!
* Klik hier vir ‘n lys resepte uit Spanje en Nederland vir Sondag se eindstryd.
* Kyk ook oor watter spanne die meeste getwiet word. In watter ‘kamp’ is jy?
Spanjé is my gunsteling, maar ek gaan nie my polse sny as Nederland sou wen nie. Ek’s ‘n Liverpoolondersteuner en Kuyt speel vir Liverpool. Soos Spanje, het Nederland nog nooit die wêreldbeker gewen nie. Die Hollandse bloed vloei dik in my are. ¡Viva España!